
నిర్మాణంలో ఉన్న ఆస్తులు కొన్నా పన్నున్యూఢిల్లీ : జూలై 1 నుంచి జిఎస్టి అమలులోకి వచ్చినా దేశంలో పన్నుల బాదుడు తగ్గే సూచనలు కనిపించడం లేదు. పార్లమెంట్లో ప్రవేశపెట్టిన జిఎస్టి నమూనా చట్టాల బిల్లులను పరిశీలిస్తే ఈ విషయం అర్థమవుతోంది. ఆస్తులను లీజుకిచ్చినా, అద్దెకి ఇచ్చినా వచ్చే ఆదాయం జిఎస్టి పరిధిలోకి వస్తుందని కేంద్ర ప్రభుత్వం అమలు చేసే సిజిఎస్టి నమూనా చట్టం పేర్కొంది. ఈ చట్టం ప్రకారం భూమికి సంబంధించిన అద్దె, కౌలు, ప్రతిఫలాన్ని మాత్రమే అనుభవించేందుకు వీలు కల్పించే హక్కు (ఈజ్మెంట్), లైసెన్సు వంటి లావాదేవీలన్నీ జిఎ్సటి పరిధిలోకి వస్తాయి. వాణిజ్య, పారిశామ్రిక లేదా నివాస భవనాలను వ్యాపార, వాణిజ్య ప్రయోజనాల కోసం పూర్తిగా లేదా పాక్షికంగా లీజుకి లేదా అద్దెకు ఇచ్చినా, అలాంటి లావాదేవీలను ‘సేవల సరఫరా’గా పరిగణించి పన్ను వసూలు చేయాలని కేంద్ర జిఎస్టి పేర్కొంది. ఇప్పటి వరకు నివాస గృహాల అద్దెలపై వచ్చే ఆదాయంపై ‘సేవల పన్ను’ లేదు. ఇపుడు ఈ ఆదాయంపైనా ప్రభుత్వం జిఎస్టి రూపంలో పన్ను భారం మోపబోతోంది. అలాగే సొంతింటి కల నెలవేర్చుకునేందుకు నిర్మాణంలో ఉన్న ఏదైనా వెంచర్లో అప్పు చేసి ఫ్లాట్ లేదా ఇల్లు కొనుగోలు చేసి, నెల నెలా చెల్లించే ఈంఐలపైనా జిఎస్టి భారం తప్పదు. ప్రస్తుతం ఈ తరహా ఆస్తుల అమ్మకాలపై ‘సేవల’ పన్ను మాత్రమే ఉంది. అయితే ఇందుకోసం కొన్ని మినహాయింపులను అనుమతించి తక్కువ విలువపైనే ‘సేవల’ పన్ను విధిస్తున్నారు. ఈ నెల 31న జరిగే జిఎ్సటి కౌన్సిల్ భేటీలో జిఎస్టి కోసం వీటి విలువను ఇంకా తగ్గించాలా? లేక ప్రస్తుత స్థాయిలోనే కొనసాగించాలా? అనే విషయంపై తుది నిర్ణయం తీసుకునే అవకాశం ఉందని డెలాయిట్ కన్సల్టెన్సీ సంస్థ సీనియర్ డైరెక్టర్ ఎంఎస్.మణి చెప్పారు. అద్దెలు, లీజుల ఆదాయంపై పన్నుల భారం మోపిన కేంద్ర జిఎ్సటి చట్టం భూములు, భవనాల కొనుగోళ్ల లావాదేవీలను మాత్రం జిఎస్టి నుంచి మినహాయించాలని నిర్ణయించింది. అయితే ఇలాంటి లావాదేవీలపై స్టాంప్ డ్యూటీ మాత్రం కొనసాగుతుంది. విద్యుత డ్యూటీలకీ కేంద్ర జిఎ్సటి వర్తించదు. దీంతో కొన్ని రాష్ట్ర ప్రభుత్వాలు నివాస భవనాలను విద్యుత డ్యూటీ నుంచి మినహాయించే అవకాశం ఉంది. ఢిల్లీ ప్రభుత్వం ఇప్పటికే ఈ మినహాయింపు అమలు చేస్తోంది. ఇంతకు ముందున్న చట్టాల్లో నగదు, షేర్లు, రుణ పత్రాల వంటి సెక్యూరిటీలను తప్పించి ప్రతి చరాస్తిని ‘వస్తువు’గా నిర్వచించారు. వస్తువులు కాని వాటినన్నిటిని ‘సేవలు’గా పేర్కొన్నారు. నిజానికి స్టాంప్ డ్యూటీతో పాటు భూములు, భవనాల కొనుగోళ్ల లావాదేవీలనూ జిఎ్సటి పరిధిలోకి తెస్తారని భావించారు. జూలై 1 నుంచి దేశ వాప్తంగా జిఎస్టి అమలులోకి వస్తోంది. అయితే ఏ వస్తు, సేవలను ఏ కేటగిరి కింద నిర్వచించి పన్నుల వడ్డించాలనే విషయం మాత్రం ఇంకా ఒక కొలిక్కి రాలేదు. నిజానికి ఈ నిర్వచనాలు గత ఏడాది డిసెంబర్ నాటికే పూర్తి కావాలి. ఆ పని ఇప్పటికీ పూర్తి కాలేదు. గత అనుభవాలను ద దృష్టిలో ఉంచుకుని భవిష్యత్ లో ఎలాంటి న్యాయపరమైన సమస్యలు తలెత్తకుండా జిఎస్టి పరిధిలోకి వచ్చే అన్ని వస్తు, సేవలను ఎలాంటి సందిగ్ధాలకు తావులేకుండా స్పష్టంగా నిర్వహించాలని పన్నుల శాఖ అధికారులు కసరత్తు చేస్తున్నారు. ముఖ్యంగా కొబ్బరి నూనెను వంట నూనెగా చూడాలా? లేక హెయిర్ ఆయిల్గా చూడాలా? అనే దానిపై ఇప్పటి వరకు స్పష్టత లేదు. కేరళ ప్రభుత్వం కొబ్బరి నూనెను నిత్యావసర వంట నూనెగానే పరిగణించాలని కోరింది. హెయిర్ ఆయిల్గా పరిగణిస్తే పన్నుల భారంతో తమ రాష్ట్రంలో ఎక్కువగా వంట నూనెగా ఉపయోగించే కొబ్బరి నూనె ధర కొండెక్కే ప్రమాదం ఉందని ఆందోళన వ్యక్తం చేసింది. అలాగే నెస్లే కంపెనీకి చెందిన కిట్కాట్ను చాక్లెట్గా పరిగణించాలా? లేక బిస్కట్గా పరిగణించాలా?, విక్స్ టాబ్లెట్ను ఔషధంగా చూడా లా? లేక మిఠాయిగా చూడాలా? అనే అంశాలపైనా పన్ను అధికారులు తలలు పట్టుకుంటున్నారు.

nirmaanamlo unna aastulu konna pannunyuudillii : juulai 1 nunchi jst amaluloki vachina desamlo pannula baadudu tagge suuchanalu kanipinchadam ledu. paarlamentlo pravesapettina jst namuunaa chattala billulanu pariseeliste ee vishayam ardhamavutondi. aastulanu leejukicchinaa, addeki ichina vache aadaayam jst paridhiloki vastundani kendra prabhutvam amalu chese cgst namuunaa chattam perkondi. ee chattam prakaaram bhoomiki sambandhinchina adde, kaulu, pratiphalaanni matrame anubhavinchenduku veelu kalpinche hakku (egment), licensu vanti lavadevilanni jst paridhiloki vastaayi. vaanijya, paarisaamrika leda nivasa bhavanaalanu vyapara, vaanijya prayojanaala kosam puurtigaa leda paakshikamgaa leejuki leda addeku ichina, alanti lavadevilanu ‘sevala sarafara’gaa pariganinchi pannu vasulu cheyalani kendra jst perkondi. ippati varaku nivasa gruhala addelapai vache aadaayampai ‘sevala pannu’ ledu. ipudu ee aadaayampainaa prabhutvam jst roopamlo pannu bharam mopabotondi. alaage sontinti kala nelaverchukunenduku nirmaanamlo unna edaina vencharlo appu chesi flat leda illu konugolu chesi, nela nela chellinche eeilapainainaa jst bharam tappadu. prastutam ee taraha aastula ammakaalapai ‘sevala’ pannu matrame undi. ayithe indukosam konni minahaayimpulanu anumatinchi takkuva viluvapaine ‘sevala’ pannu vidhistunnaaru. ee nela 31na jarige jst counsil bhetilo jst kosam veeti viluvanu inka tagginchala? leka prastuta sthaayiloonae konasaginchala? ane vishayampai tudi nirnayam teesukune avakaasam undani deloit consaltancy samstha seanier director ms.mani cheppaaru. addelu, leejula aadaayampai pannula bharam mopina kendra jst chattam bhoomulu, bhavanala konugolla lavadevilanu maatram jst nunchi minahaayinchaalani nirnayinchindi. ayithe ilanti lavadevilapai stamp dutey maatram konasaagutundi. vidyuta dutelaki kendra jst vartinchadu. deentho konni rashtra prabhutvaalu nivasa bhavanaalanu vidyuta dutey nunchi minahaayinche avakaasam undi. dhilli prabhutvam ippatike ee minahaayimpu amalu chestondi. intaku mundunna chattaallo nagadu, sherlu, runa patraala vanti securitylanu tappinchi prati charaastini ‘vastuvu’gaa nirvachinchaaru. vastuvulu kaani vaatinannitini ‘sevalu’gaa perkonnaru. nijaaniki stamp duteetho paatu bhoomulu, bhavanala konugolla laavaadeeveelanuu jst paridhiloki testaarani bhaavinchaaru. juulai 1 nunchi desha vaaptamgaa jst amaluloki vastondi. ayithe e vastu, sevalanu e ketagiri kinda nirvachinchi pannula vaddinchaalane vishayam maatram inka oka kolikki raledu. nijaaniki ee nirvachanaalu gatha edaadi dissember naatike puurti kavali. aa pani ippatikee puurti kaaledu. gatha anubhavaalanu da drushtilo unchukuni bhavishyat loo elanti nyaayaparamaina samasyalu talettakunda jst paridhiloki vache anni vastu, sevalanu elanti sandigdhaalaku tavulekunda spashtamgaa nirvahinchaalani pannula saakha adhikaarulu kasarattu chestunnaru. mukhyamgaa kobbari noonenu vanta noonegaa chudala? leka hair aayilga chudala? ane daanipai ippati varaku spashtata ledu. kerala prabhutvam kobbari noonenu nityavasara vanta noonegaane pariganinchaalani korindi. hair aayilga pariganiste pannula bhaaramtho tama rashtramlo ekkuvagaa vanta noonegaa upayoginche kobbari noone dhara kondekke pramaadam undani aandolana vyaktam chesindi. alaage nesle kampeneeki chendina kitkaatnu chacletga pariganinchaalaa? leka biskatga pariganinchaalaa?, wicks tabletnu aushadhamgaa chuda laa? leka mitaayigaa chudala? ane amsaalapainaa pannu adhikaarulu talalu pattukuntunnaaru.